Lindsay Davenport
Lindsi En Davenport (; rođena 8. juna 1976.) je američka teniserka. Prvo mesto na VTA listi po prvi put je zauzela 12. oktobra 1998, i dostizala ga je u još sedam navrata. Davenportova je jedna od četiri teniserke koje su makar osam puta zauzimale prvo mesto na VTA listi, uz Kris Evert, Martinu Navratilovu i Štefi Graf, i jedna od samo pet teniserki koje su tu poziciju dostigle i u pojedinačnoj i u konkurenciji parova, uz Martinu Navratilovu, Aranču Sančez Vikario, Martinu Hingis i Kim Klajsters.

Sedam puta je igrala finale grend slem turnira u pojedinačnoj konkurenciji, a pobedila je tri puta. U konkurenciji ženskih parova odigrala je trinaest finala, i ostvarila je tri pobede. Ukupno je osvojila 55 pojedinačnih, kao i 37 turnira u konkurenciji parova. Osvojila je i zlatnu medalju na Olimpijskim igrama 1996. u Atlanti. Časopis Tenis ju je 2005. proglasio 29. najboljom teniserkom u periodu od 1965. to 2005. U dva je navrata (2007. i 2009) prekidala karijeru zbog trudnoće.

Privatni život 
Rođena je 8. juna 1976. u Palos Verdesu, Kalifornija. Njen otac Vink učestvovao je na Olimpijskim igrama 1968. kao član odbojkaške reprezentacije SAD, dok je majka En član Odbojkaškog saveza Južne Kalifornije. Davenportova je završila osnovnu i srednju školu, maturiravši u junu 1994.

Dana 25. aprila 2003. godine na Havajima se udala za bankara Džona Liča, brata američkog tenisera Rika Liča. Krajem 2006. objavila je da namerava da se povuče iz profesionalnog tenisa na neko vreme da bi rodila dete. Dana 10. juna 2007. u Njuportu, Kalifornija, rodila je sina Džegera Džonatana, a kćerku Loren Endruz 27. juna 2009. u istom mestu.

Stil igre i oprema 
Na početku profesionalne karijere, Davenportova je imala problema sa kretanjem i brzinom na terenu zbog svoje visine i težine, te je pomoću specijalnog programa 1995. izgubila preko petnaest kilograma. Izjavila je da je tokom tog perioda i „mentalno ojačala“. Tokom najuspešnijeg perioda u njenoj karijeri, Davenport je hvaljena zbog svog jakog servisa i dvoručnog bekhenda. Ona se takođe odlično snalazi na mreži. Koristi reket firme Vilson, model [K] Tour i opremu marke Nike.

Nagrade i priznanja 
 1993 — Nagrada časopisa Tenis za novu zvezdu godine
 1996 — Nagrada ITF za svetskog šampiona u konkurenciji ženskih parova
 1998 — Nagrada ITF za svetskog šampiona u ženskoj pojedinačnoj konkurenciji
 1998 — Nagrada ITF za svetskog šampiona u konkurenciji ženskih parova
 1998 — Nagrada VTA za igračicu godine
 1998 — Nagrada Diamond Aces
 1999 — Nagrada VTA za igračicu godine
 1999 — Nagrada Diamond Aces
 1999 — Najbolja igračica meseca jula po izboru Olimpijskog komiteta SAD
 2000 — Nagrada novinara za fer-plej, ljubaznost i dostupnost
 2002 — Izabrana za člana saveta igrača u okviru VTA
 2004 — Nagrada Međunarodne asocijacije teniskih pisaca za ambasadora tenisa
 2007 — Nagrada VTA za povratak godine

Statistike u karijeri

Grend slem pojedinačna finala (7; 3–4)

Grend slem finala u parovima (13; 3–10)

VTA pojedinačna finala

Pobede (55)

Porazi (38)

VTA pobede u parovima (37)

VTA finala u parovima (23)

Izvori

Spoljašnje veze 

 Lindzi Davenport  na sajtu Ženske teniske asocijacije
 Lindzi Davenport  na sajtu Međunarodne teniske federacije

Američke teniserke
Američki olimpijci
Teniseri na Olimpijskim igrama 1996.
Teniseri na Olimpijskim igrama 2000.
Teniseri na Olimpijskim igrama 2008.
Osvajači olimpijskih medalja u tenisu
Olimpijski pobjednici u tenisu
ATP brojevi 1